EkBass/fiwiki-20250220-pages-articles huggingface dataset:
Onni

Onni (merkityksessä tuuri) tarkoittaa kohtalon suopeutta, menestystä, onnellista sattumaa; esimerkiksi: "Olipa onni ettei satanut, kun unohdin pyykit ulos." Onnekkaan tapahtuman lisäksi onnena voi myös pitää sitä, että jokin mahdollinen mutta epäedullinen tapahtuma jää tapahtumatta. Onnenkalujen, nelilehtisen apilan, hevosenkengän, aidon riikinkukon sulan tai tähdenlennon ajatellaan perinteisesti tuovan onnea. Sen sijaan epäonnea uskotaan tuovan esimerkiksi suolan läikyttäminen, mustan kissan näkeminen, tikkaiden alta kulkeminen, peilin rikkoutuminen tai kuun varjoon astuminen. ==Katso myös== *Todennäköisyys ==Lähteet== ==Aiheesta muualla== * *
Surf pop

Surf pop on populaarimusiikin tyylisuunta, joka oli suosittua 1960-luvulla. Sille tyypillistä ovat yksinkertainen laulurakenne, lauluharmoniat ja sen ajan lainelautailukulttuuriin (erityisesti Yhdysvaltojen länsirannikon) liittyvät sanoitukset. Tyylisuuntaa puhtaimmillaan edustavat The Beach Boysin uran alkupuolen levytykset. Nykyisin tyylisuuntaa edustavat jotkut yhdysvaltalaiset laulaja-lauluntekijät, kuten Jack Johnson. == Katso myös == * surf-musiikki Luokka:Surf Luokka:Populaarimusiikki
Bremen (osavaltio)

BremenSaksan osavaltiot kielitoimistonohjepankki.fi (viralliselta nimeltään Bremenin vapaa hansakaupunki, ) on sekä väkiluvultaan että pinta-alaltaan Saksan pienin osavaltio. Se koostuu kahdesta erillisestä alueesta Ala-Saksin sisällä: varsinaisesta Bremenin kaupungista ja Pohjanmeren rannalla olevasta Bremerhavenin satamakaupungista. Niitä yhdistää joki Weser ja erottaa Ala- Saksin osavaltion alue. Bremenin ydinalue on siis enklaavi ja Bremerhaven tälle eksklaavi. Koko Bremenin osavaltion pinta-ala on 404 neliökilometriä. Asukkaita siellä on noin 670 000. Osavaltion pääkaupunki on Bremen. == Politiikka == Bremenin parlamentti on nimeltään Bürgerschaft. Sen Bremenin kaupungista valitut jäsenet muodostavat myös Bremenin kaupunginvaltuuston. Toimeenpanovaltaa käyttää Bürgerschaftin valitsema senaatti, jota johtaa Senatspräsident (pääministeri, kirjaimellisesti senaatin puheenjohtaja). Senatspräsident on myös yksi Bremenin kahdesta-kolmesta pormestarista. Osavaltiota ovat perinteisesti hallinneet sosiaalidemokraatit, mutta SPD-CDU:n suuren koalition (1995–2007) ansiosta myös kristillisdemokraatti on ollut puoli kautta pääministerinä. Bremerhavenilla on erillinen kunnanvaltuusto ja pormestari (Oberbürgermeister) ja hänen varamiehensä. ==Lähteet== == Aiheesta muualla == *
Ariodante

Ariodante on Georg Friedrich Händelin säveltämä ooppera. Nimettömän tekijän kirjoittama libretto perustuu Antonio Salvin teokseen, joka puolestaan on sovitus Ludovico Arioston Orlando Furiososta. Oopperan ensiesitys oli kuninkaallisessa oopperatalossa Lontoon Covent Gardenissa 8. tammikuuta 1735. Kuten muutkin Händelin opera seria -genren oopperat, Ariodante painui alkusuosion jälkeen unohduksiin yli kahdeksisadaksi vuodeksi. 1970-luvulla se herätettiin henkiin, ja sitä pidetään yhtenä Händelin hienoimmista oopperoista. == Henkilöt == Ensiesityksessä rooleja esittivät seuraavat laulajat: * Il Re di Scozia (Skotlannin kuningas): Gustavus Waltz (basso) * Ginevra, edellisen tytär: Anna Maria Strada del Pó, taiteilijanimeltään "La Stradina" (sopraano) * Ariodante, skotlannin prinssi: Giovanni Carestini, taiteilijanimeltään "Cusanino" (mezzosopraanokastraatti) * Lurcanio, Ariodanten veli: John Beard (tenori) * Dalinda, Ginevran ystävä: Cecilia Young (sopraano) * Polinesso, Albanian herttua: Maria Caterina Negri (altto) * Odoardo: Mr. Stoppelaer (tenori) ==Aiheesta muualla== *Libretto Luokka:1730-luvun musiikkiteokset Luokka:Georg Friedrich Händelin oopperat Luokka:Italiankieliset oopperat
Thüringen

Thüringenin vapaavaltio on Keski-Saksassa sijaitseva osavaltio. Osavaltiossa asui 2 158 128 ihmistä vuoden 2016 lopussa. Alueen pääkaupunki on Erfurt, jossa asuu 200 000 asukasta. Muita merkittäviä kaupunkeja ovat Gera, Jena, Weimar, Gotha, Eisenach ja Suhl. Thüringen rajoittuu pohjoisessa Ala-Saksiin, koillisessa Saksi-Anhaltiin, idässä Saksiin, etelässä Baijeriin ja lännessä Hesseniin. == Historia == Thüringen on saanut nimensä thüringien germaaniheimolta. He perustivat 300-luvun puolivälissä valtakunnan Harzvuoriston ja Tonavan väliselle alueelle. Thüringit joutuivat hunnien alaisiksi 400-luvulla, mutta hunnien kukistuttua thüringit perustivat kuningaskuntansa uudelleen 400-luvun lopulla. Frankit kukistivat Thüringenin kuninkaan Erminfredin vuonna 531, ja thüringien kuningaskunta liitettiin herttuakuntana osaksi frankkien valtakuntaa. Herttuakunta hajotettiin 700-luvun alussa joukoksi kreivikuntia. Samoihin aikoihin thüringit kääntyivät kristinuskoon.Kari 2001, s. 401 Kaarle Suuri muodosti vuonna 804 uuden Thüringenin rajakreivikunnan suojatakseen frankkien valtakuntaa sorbien hyökkäyksiltä. Frankkien valtakunnan jakauduttua Ludvig Pyhän kuoleman jälkeen Thüringen kuului Saksan kuningaskuntaan ja sittemmin Pyhään saksalais- roomalaiseen keisarikuntaan. Saksin herttua Otto I liitti Thüringenin maihinsa vuonna 908. Thüringen oli jakautuneena useaksi pikkuvaltioksi 1500-luvulta alkaen. Vuonna 1920 nämä yhdistettiin Saksan valtakunnan Thüringenin osavaltioksi. DDR lakkautti osavaltion vuonna 1952. Thüringen palautettiin osavaltioksi vuonna 1990 Saksojen yhdistyttyä. Thüringenin naapuriosavaltioita ovat Saksi-Anhalt pohjoisessa, Saksi idässä, Baijeri etelässä, Hessen lännessä ja Ala-Saksi luoteessa. Erfurt cathedral and severi church-2.jpg|Erfurt, osavaltion pääkaupunki Gera Untermhaus St. Marienkirche (2007).JPG|Gera Jena - Sophienhoehenblick 02.jpg |Jena Stadtansicht Weimar mit Schlosss & Herderkirche.jpg|Weimar ==Thüringenin piirittömät kaupungit== * Eisenach * Erfurt * Gera * Jena * Suhl * Weimar Katso Saksan piirikunnat. ==Thüringenin piirikunnat== * Altenburger Land * Eichsfeld * Gotha * Greiz * Hildburghausen * Ilm-Kreis * Kyffhäuserkreis * Nordhausen * Saale-Holzland-Kreis * Saale- Orla-Kreis * Saalfeld-Rudolstadt * Schmalkalden-Meiningen * Sömmerda * Sonneberg * Unstrut-Hainich-Kreis * Wartburgkreis * Weimarer Land == Katso myös == * Thüringeninmetsä ==Lähteet== * Kari, Risto: Historian ABC – Kaikkien aikojen valtiot 5. Tammi 2001. ISBN 951-31-1097-4 ===Viitteet=== == Aiheesta muualla == *
Saksi-Anhalt

Saksi-Anhalt () on Saksassa sijaitseva osavaltio. Alueella oli vuoden 2019 lopussa 2 194 782 asukasta. Osavaltio on pinta-alaltaan noin 20 452 km². Sen pääkaupunki on Magdeburg. Osavaltio on perustettu vuonna 1990 Saksan yhdistyessä. Sitä ennen alue kuului Saksan demokraattisen tasavaltaan (Itä- Saksaan) ja oli jaettuna Magdeburgin ja Hallen piirikuntiin. Osavaltion naapuriosavaltioita ovat Brandenburg idässä, Saksi kaakossa, Thüringen etelässä ja Ala-Saksi lännessä. == Saksi-Anhaltin piirittömät kaupungit == * Dessau-Roßlau * Halle (Saale) * Magdeburg == Saksi-Anhaltin piirikunnat == * Altmarkkreis Salzwedel * Anhalt-Bitterfeld * Börde * Burgenlandkreis * Harz * Jerichower Land * Mansfeld-Südharz * Saalekreis * Salzlandkreis * Stendal * Wittenberg == Lähteet == == Aiheesta muualla == Luokka:Saksi-Anhalt
Esa Pulliainen

Esa Pekka Pulliainen (s. 1. tammikuuta 1957 Helsinki) on suomalainen kitaristi. Hänet tunnetaan Agents-yhtyeen kitaristina ja sovittajana. Hän on myös tuottanut muiden artistien levyjä. Vuonna 2003 Esa Pulliaiselle myönnettiin säveltaiteen valtionpalkinto. Vuonna 2015 hän sai Vantaan kulttuuripalkinnon (10 000 eur). Pulliainen työskenteli ensin eri yhtyeiden roudarina (mm. Dave Lindholm) Blues News n:o 262 4/2013 s.13 ennen liittymistään Tuomari Nurmion Köyhien ystävät -yhtyeeseen. Hän oli mukana yhtyeen ainoaksi jääneellä levyllä Kohdusta hautaan vuonna 1979. Köyhien ystävien hajottua Pulliainen ja osa sen muusta jäsenistöstä perustivat Agents- yhtyeen. Esa Pulliainen on tunnettu myös luomastaan, niin sanotusta ”Agents- soundista”, jonka on sanottu yhdistelevän 1960-luvun rautalankamusiikkia, rockia ja iskelmää. Vuosina 1979–2006 hän käytti yleensä vaaleansinistä, Suomen lipulla koristettua Fender Stratocaster -sähkökitaraa, jonka perusteella F-Musiikki teetti aikanaan erän replikoita. Esa Pulliainen on tehnyt myös sävellyksiä, esimerkiksi ”Luonasi”-kappale on Esa Pulliaisen säveltämä ja sanoituksen hän on tehnyt yhdessä Jorma Kääriäisen kanssa. Suurin osa Pulliaisen sävellyksistä on julkaistu Agentsin levyillä. Myös Tuomari Nurmion Kohdusta hautaan -levyllä on yksi Esa Pulliaisen säveltämä instrumentaalikappale ”7-Ender” sekä joitakin Tuomari Nurmion ja hänen yhteissävellyksiä kuten "Ankara". Lisäksi Pulliainen on tehnyt sävellyksiä myös muun muassa Milanalle, Kari Tapiolle, The Swinghufvuds -yhtyeelle, The JP’sille ja Fourbangersille. Esa Pulliaisella on myös kokoonpano Esa Pulliainen C-Combo, joka aloitti vuonna 2008 nimellä Esa Pulliainen Cocktail Combo. Yhtye aloitti toimintansa aluksi instrumentaaliyhtyeenä ja vuonna 2013 julkaistiin instrumentaalilevy yhtyeen nimellä. Nykyään yhtye tekee yhteistyötä Mr. Breathlessin ja muiden artistien kanssa, esimerkiksi Mr. Breathlessin kanssa on ilmestynyt uusi albumi nimeltään Keep on Rockin’. Pulliaisen sukujuuret ovat luovutetussa Karjalassa, hänen isänsä on kotoisin Salmista.Pulliainen tv-ohjelmassa Yhteinen sävel: Mandshurian Beat, Yle Teema, 2009. Pulliainen asuu Vantaan Kaivokselassa vaimonsa Maritan kanssa. Pariskunnalla on yksi aikuinen tytär. == Muiden levyillä == * Sakari Kuosmanen: Ihana elämä (1986) * Stam1na: SLK (2014) == Katso myös == * Help == Lähteet == == Aiheesta muualla == * Ylen Elävä arkisto: Esa Pulliainen ja Topi Sorsakoski * Esa Pulliainen (28.10.2011) Tarinaa kitaroista (youtube.com) Luokka:Suomalaiset kitaristit Luokka:Suomalaiset rockmuusikot Luokka:Suomalaiset säveltäjät Luokka:Suomalaiset sovittajat Luokka:Suomalaiset musiikkituottajat Luokka:Agentsin jäsenet Luokka:Vuonna 1957 syntyneet Luokka:Elävät henkilöt Luokka:Vantaan kulttuuripalkinto
Pikkuaivot

Pikkuaivot (lat. cerebellum) on aivojen osa, joka sijaitsee isoaivopuoliskojen alapuolella takaraivossa kallon takaosassa.Mikä on aivoverenkiertohäiriö pikkuaivoissa? Varsinais-Suomen sairaanhoitopiirin ohjepankki Verta pikkuaivoihin kuljettavat nikamavaltimot. ==Rakenne== Kuten isoaivot, pikkuaivot ovat voimakkaasti poimuttuneet ja jakautuneet oikeaan ja vasempaan puoliskoon, hemisfääriin,Risto Ilmoniemi: Aivojen rakenne ja toiminta Helsingin yliopistollinen keskussairaala joita yhdistää toisiinsa pikkuaivomato. Lisäksi pikkuaivoissa on isoaivojen tapaan harmaasta aineesta muodostunut pikkuaivokuori ja sen sisällä valkeata ainetta. Aivorunkoon pikkuaivot liittyvät pikkuaivovarsien välityksellä, jotka ovat muodostuneet hermoradoista. Aivokalvoista kovakalvo muodostaa pikkuaivojen päälle pikkuaivoteltan. ==Tehtävät== Pikkuaivojen keskeinen tehtävä on koordinoida lihasliikkeitäPikkuaivot, määritelmä University of Helsinki, Department of Psychology ja liikesarjoja, kuten polkupyörällä ajoa, ja liikkeiden ajoitusta, kuten heittoliikettä, yhdessä tyvitumakkeiden ja motorisen aivokuoren kanssa. Pikkuaivot ovat tärkeät myös tasapainon säilymisen kannalta, josta ne saavat informaatiota sisäkorvan asento- ja liikereseptoreilta. Pikkuaivot säätelevät sekä hieno- että karkeamotoriikkaa. Pikkuaivot eivät itse aloita liikkeitä, vaan ne ovat liikkeiden koordinoinnin apuyksikkö. Pikkuaivot sovittavat yhteen eri lihasten toimintaa siten, että liikkeistä tulee tarkkoja ja tilanteeseen sopivia. ==Lähteet== ==Aiheesta muualla== *Mikä on aivoverenkiertohäiriö pikkuaivoissa? Varsinais-Suomen sairaanhoitopiirin ohjepankki Luokka:Aivot Luokka:Kognitiivinen neurotiede Luokka:Seulonnan keskeiset artikkelit
Astiankuivauskaappi

Astiankuivauskaappi on pestyjen astioiden kuivaamiseen tarkoitettu keittiökaluste. Yleensä tiskipöydän yläpuolelle sijoitettavassa kaapissa on kiinteiden hyllyjen sijaan ritilätelineet, joissa astiat voivat valua kuiviksi. Yhdysvalloissa Louise R. Krause sai vuonna 1932 patentin (US 1860617) keksimälleen pesualtaan yläpuolelle sijoitetulle ovilla varustetulle astiankuivauskaapille (dish drying cabinet), jossa puinen tukirakennelma piti astiat pystyasennossa niin, että vesi valui altaaseen ja ilma pääsi kiertäessään kuivaamaan astiatGoogle Patents: Dish drying cabinet. Yhdysvaltalainen Angiolina Scheuermann sai patentin (US 1733907) vastaavanlaiselle, hieman pienemmälle kaapille (Drainer and Depository for Dishes) jo edellisen vuosikymmenen lopulla lokakuussa 1929. Scheuermannin kaapissa lautaset oli tuettu rautalangasta taivutetulla pidikkeillä, hyvin paljon suomalaisen astiakaapin tapaanGoogle Patents: Drainer and depository for dishes. Saksassa Margarete Schütte-Lihotzkyn vuonna 1926 suunnittelemaan Frankfurtin keittiöön kuului astiankuivausteline pesualtaan yläpuolella. Heitä aiemmin skotlantilainen Robina Wood oli saanut patentin aterinkorilla ja vettä keräävällä rännillä varustetulle, pöydälle asetettavalle astiankuivaustelineelle (dish drainer) Yhdysvalloissa vuonna 1895 (US 542912) ja Isossa-Britanniassa vuonna 1894 (GB189410066 Improvements in and relating to the Drying of Dishes and the Like).Google Patents: Robina wood == Suomessa == Suomessa astiankuivauskaappia kehitti Maiju Gebhard Työtehoseurassa vuosina 1944–1945. Sen lähin esikuva oli ruotsalainen astiankuivausteline, jota pidettiin pöydällä. Gebhard huomasi, että monissa kodeissa telinettä ei käytetty, vaan astiat kuivattiin käsin ja siirrettiin välittömästi kaappiin. Gebhardin oivallus oli sijoittaa kuivaustelineet kaappiin tiskipöydän yläpuolelle, missä astiat saivat rauhassa valua kuiviksi, aivan kuten amerikkalaisessa mallissa. Näin voitiin välttää yksi kodinhoidon työvaihe. Gebhardin laskelmien mukaan ennen pesukoneiden käyttöönottoa perheenemäntä käytti tiskaamiseen ja astioiden kuivaamiseen lähes 30 000 tuntia elämästään. Enso-Gutzeit aloitti astiankuivauskaapin valmistamisen 1948. Vuonna 1954 telineitä alettiin valmistaa muovipäällystetystä teräslangasta puhtaanapidon helpottamiseksi. Telineiden ja kaappien mitat standardoitiin vuonna 1982. Eduistaan huolimatta astiankuivauskaapin käyttö ei ole levinnyt moniinkaan maihin, mutta se on Suomen lisäksi suosittu esim. Italiassa ja jonkin verran suosittu Ruotsissa.Astiankuivauskaappi – suomalainen arjen esine, SVT Nyheter Suomen lisäksi astiankuivauskaappi on saavuttanut suosiota myös Italiassa ja Espanjassa. Se näkyy myös Ruotsissa, jossa astiankuivauskaappia kyselevät etenkin suomalaistaustaiset tai Etelä-Euroopasta kotoisin olevat asiakkaat. Monissa maissa tiskipöytä halutaan sijoittaa ikkunan ääreen, mikä voi olla yksi syy ettei astiankuivauskaappi ole yleistynyt muualla. Suomessa taas ikkunan ääreen halutaan yleensä ruokapöytä. ==Lähteet== == Aiheesta muualla == * Ylen Elävä arkisto: Astiankuivauskaapin keksijä Maiju Gebhard Luokka:Keittiökalusteet Luokka:1800-luvun keksinnöt
Hägersten (kaupunginosa-alue)

Hägersten on Tukholman kunnan entinen kaupunginosa-alue. Se sijaitsi kunnan eteläosassa (söderort). Se lakkasi olemasta 1. tammikuuta vuonna 2007, kun se ja Liljeholmenin kaupunginosa-alue yhdistettiin uudeksi Hägersten- Liljeholmenin kaupunginosa-alueeksi. Hägerstenin pinta-ala oli 6,25 km². Vuonna 2004 siellä oli 29 847 asukasta. Etelässä Hägersten rajoittui Skärholmenin ja Älvsjön kaupunginosa-alueisiin sekä Huddingen kuntaan. Hägerstenin itäpuolella oli Liljeholmenin kaupunginosa-alue ja pohjoisessa Mälaren. Hägersteniin kuuluivat seuraavat kaupunginosat: Fruängen, Hägersten, Hägerstensåsen, Mälarhöjden ja Västertorp. Luokka:Tukholman kaupunginosa- alueet
Stabiae

Stabiae oli Rooman valtakunnan kaupunki Campaniassa. Se sijaitsi noin 15 km Herculaneumista kaakkoon Napolinlahden rannalla. Kaupunki tuhoutui Pompejin ja Herculaneumin ohella Vesuviuksen purkauksessa 79. Ennen roomalaisia ja heidän huviloitaan aluetta asuttivat oskin kieltä puhuneet samnilaiset. Alueelta on tehty hautalöytöjä ajalta 700 eaa. – 300 eaa. Purkauksen jälkeen kaupunki rakennettiin pian uudelleen, nykyisin paikalla sijaitsee Castellammare di Stabian kaupunki. Antiikin Stabiaesta on jäljellä muinaisjäännöksiä. Siellä on suoritettu kaivauksia muun muassa Villa San Marcossa ja Villa Ariannassa. Luokka:Antiikin Campanian kaupungit
Hässelby-Vällingby

Hässelby-Vällingby on yksi Tukholman kunnan 14 kaupunginosa-alueesta. Se sijaitsee kunnan länsiosassa (västerort). Hässelby-Vällingbyssä on lähes 62 000 asukasta, ja sen pinta-ala on 19,60 neliökilometriä. Etelässä ja idässä Hässelby-Vällingbyn rajanaapureita ovat Bromman ja Spånga-Tenstan kaupunginosa-alueet, lännessä taas Järfällan kunta. Hässelby-Vällingbyhyn kuuluvat seuraavat kaupunginosat: Hässelby Gård, Hässelby Strand, Hässelby Villastad, Grimsta, Kälvesta, Nälsta, Råcksta, Vinsta ja Vällingby. == Lähteet == == Aiheesta muualla == Luokka:Tukholman kaupunginosa-alueet
Katarina-Sofia

Katarina-Sofia oli yksi Tukholman kunnan kaupunginosa-alueista. Se sijaitsi kunnan sisäosassa (Innerstaden). Kaupunginosa-alue lakkasi olemasta 1. tammikuuta vuonna 2007, kun se ja Maria-Gamla stanin kaupunginosa-alue yhdistyivät uudeksi Södermalmin kaupunginosa-alueeksi. Katarina-Sofiassa oli vuonna 2004 42 750 asukasta, ja sen pinta-ala oli 3,36 km². Kaupunginosa- alueeseen kuuluivat seuraavat kaupunginosat: Danviksklippan, Lugnet, Hammarby sjöstad, Henriksdalshamnen ja Hammarbyn teollisuusalue. Luokka:Tukholman kaupunginosa-alueet
Oplontis

Oplontis oli muinaisitalialainen kaupunki Campaniassa. Se sijaitsi Herculaneumista kaakkoon, Pompeijista länteen ja Stabiaesta pohjoiseen Napolinlahden rannalla. Kaupunki tuhoutui Pompejin, Herculaneumin ja Stabiaen kanssa Vesuviuksen purkauksessa vuonna 79. Nykyisin paikalla sijaitsee Torre Annunziatan kaupunki. Antiikin Oplontiksesta on jäljellä muinaisjäännöksiä. Siellä on suoritettu kaivauksia Villa Poppaeassa. Toinen merkittävä löytö tehtiin vuonna 1974 kun löydettiin L. Crassius Tertiuksen huvila. Se löytyi 300 metriä Villa Poppaeasta itään kun paikalle rakennettiin koulua. Sieltä löydettyä esineistöä on Napolin arkeologisessa museossa. ==Yksityiskohtia Villa Poppaeasta löydetyistä freskoista== Luokka:Antiikin Campanian kaupungit Luokka:Napolin metropolikaupunki
Boscoreale

Boscoreale on kaupunki Campanian alueella Italiassa. Siellä asui vuoden 2021 alussa noin asukasta. Nykyisen Boscorealen seutu oli antiikin aikana suosittua huvila-aluetta. Alue sijaitsi Vesuviuksen juurella Pompejista pohjoiseen ja Oplontiksesta koilliseen. Sen rakennukset tuhoutuivat Pompejin ja Herculaneumin kera Vesuviuksen purkauksessa vuonna 79. Useiden huviloiden jäänteitä on löydetty kaivauksissa vuosina 1894–1903. Niihin lukeutuvat muun muassa niin kutsutut Villa della Pisanella, Villa Regina ja Publius Fannius Synistorin huvila. == Lähteet == == Aiheesta muualla == Luokka:Campanian kaupungit Luokka:Napolin metropolikaupungin kunnat
Tietokonegrafiikka

Tietokonegrafiikka on tietotekniikan ala, joka keskittyy digitaalisten kuvien tuottamiseen ja käsittelyyn tietokoneen avulla. Tietokonegrafiikka voidaan karkeasti jakaa kahteen osaan: # Graafiset käyttöliittymät # Digitaalisten kuvien tuottaminen Edelleen digitaaliset kuvat voidaan jakaa kaksi- ja kolmiulotteisiksi kuviksi. Kaksiulotteista grafiikka voi jakaa eri tavalla ryhmiin: *Sivuntaitto, sisältäen tekstin ja kuvien, matemaattisten kaavojen, taulukoiden, kaavioiden jne. luominen. *Esitysgrafiikka, sekä mallien visualisointi *Digitaalinen taide *Kuvankäsittely *Tietokoneavusteinen suunnittelu (CAD), sisältäen rakennusten pohjapiirustukset ja piirilevyjen kaaviot, voi olla myös kolmiulotteista *CGI-grafiikka, tietokoneella luodut kuvat kuten elokuvissa käytetyt * 3D-grafiikka tuottaa kuvia kolmiulotteisista malleista, joista luodaan kuvia näytölle. * tietokoneanimaatio * Videoeditointi, tehosteet, kompositointi ==Katso myös== * SIGGRAPH * Bittikarttagrafiikka * Vektorigrafiikka * Renderöinti == Kirjallisuutta == * * * == Aiheesta muualla == * Luokka:Seulonnan keskeiset artikkelit
Kista (kaupunginosa-alue)

Kista oli yksi Tukholman kunnan kaupunginosa-alueista. Se sijaitsi kunnan länsiosassa (Västerort). Kaupunginosa-alue lakkasi olemasta 1. tammikuuta 2007, kun se ja Rinkebyn kaupunginosa-alue yhdistyivät uudeksi Rinkeby-Kistan kaupunginosa-alueeksi. Vuonna 2004 Kistan kaupunginosa-alueella oli 30 142 asukasta. Siihen kuuluivat seuraavat kaupunginosat: Akalla, Husby, Kista ja Hansta. Kistan alue on tunnettu siellä sijaitsevista teknologiayrityksistä. Kistassa sijaitseva 32-kerroksinen Kista Science Tower on Ruotsin korkein konttoritalo. Luokka:Tukholman kaupunginosa-alueet
Sveitsiläiskaarti

Sveitsiläiskaarti ( (GSP), , , , ) on sveitsiläisistä koostuva sotilasyksikkö, jonka tehtävänä on paavin ja Vatikaanivaltion turvallisuuden takaaminen. Sen perusti paavi Julius II vuonna 1506 pyytämällä hyvinä palkkasotilaina tunnettuja sveitsiläisiä turvaamaan Vatikaania aseilla. Vatikaanin Sveitsiläiskaarti on yksi maailman vanhimpia edelleen toimivia sotilasosastoja. Sen vuosipäivä on 6. toukokuuta. ==Sveitsiläiskaarti Vatikaanissa== Sveitsiläiskaarti on Vatikaanin ainoa sotilaallinen yksikkö, ja sen päätehtävä on huolehtia paavin turvallisuudesta. Seremoniaroolin ohella kaarti on nykyaikainen ja hyvin koulutettu turvallisuusyksikkö. Vatikaanivaltion sotilaallisesta puolustuksesta vastaa tarvittaessa Italian armeija. Paavi Johannes Paavali II:ta vastaan tehdyn murhayrityksen jälkeen osa sveitsiläiskaartilaisista toimii vartiointitehtävissään siviilipukuisina esittäen turisteja tai Pietarinkirkon henkilökuntaa. Kaarti on joutunut taisteluun vain kerran historiansa aikana, kun se vuonna 1527 puolusti paavia Kaarle V:n sotajoukkoja vastaan. Kaartin vahvuus on ollut 135 miestä vuodesta 2018. == Kaartilaiset == Perusvaatimukset kaartiin pääsemiseksi ovat: * katolilainen * miespuolinen Sveitsin kansalainen * suorittanut asepalveluksen Sveitsin armeijassa * terve ja hyväkuntoinen sekä fyysisesti että psyykkisesti * hyvämaineinen * naimaton, sitoutunut selibaattiin 25-vuotiaaksi * ensikertalainen 19–30-vuotias (yli 30-vuotias voi päästä uudestaan kaartiin) * vähintään kolmivuotinen jatko- tai ammatillinen koulutus. Kaartilainen saa automaattisesti Vatikaanin kansalaisuuden. Kaartilaiselle kyse on kunniatehtävästä, ja yksikköön onkin hakijoita paljon enemmän kuin tarvitaan. Kahden vuoden palveluksen jälkeen kaartilainen voi halutessaan päättää palveluksensa, jolloin hän menettää kansalaisoikeutensa. Kaarti käyttää italian ja saksan kieliä. Vatikaanin sveitsiläiskaartin kuuluisat juhla-asut on suunnitellut Jules Repond, joka toimi kaartin komentajana vuosina 1910–1921, ei taiteilija Michelangelo kuten joskus väitetään. Juhla-asuja käytetään vain juhlapäivinä; arkisin sotilailla on tummansininen sotilaspuku. Juhla-asun puna-sini-keltaiset raidat kuvaavat Medicin perhettä, ja se on yksi maailman vanhimmista edelleen käytössä olevista univormuista. == Katso myös == * Ranskan hovissa palvellut sveitsiläiskaarti * Sveitsiläiset palkkasoturit == Lähteet == ==Aiheesta muualla== * Sveitsiläiskaartin kotisivut * Sveitsiläiskaarti Vatikaanin verkkosivuilla * Artikkeli Turun Sanomissa * BBC:n artikkeli sveitsiläiskaartin 500-vuotisjuhlasta * Maailman rauhallisin armeija, Kuva, 18.01.1939, nro 2, s. 9, Kansalliskirjaston digitaaliset aineistot Luokka:Sveitsi Luokka:Vatikaanivaltio Luokka:Seulonnan keskeiset artikkelit
Harukin lause

Harukin lause on geometriaan liittyvä lause, joka kuuluu seuraavasti: Olkoon a, b ja c kolme ympyrää. Oletetaan, että b ja c leikkaavat pisteissä A ja A', a ja c pisteissä B ja B' sekä a ja b pisteissä C ja C'. Tällöin \frac{BA'}{CA'}\cdot \frac{CB'}{AB'}\cdot \frac{AC'}{BC'}=1. ==Lauseen todistus== Janat AA', BB' ja CC' ovat kukin ympyröiden radikaaliakseleita, joten ne leikkaavat yhteisessä pisteessä R. Koska A,A',B,B' ovat kaikki C:n kehällä, on AB'R ja BA'R yhdenmuotoisia inversion suhteen. Siten BA'/AB'=BR/AR, ja vastaavasti CB'/BC'=CR/BR, AC'/CA'=AR/CR. Tällöin BA'/CA'*CB'/AB'*AC'/BC'=BA'/AB'*CB'/BC'*AC'/CA'=BR/AR*CR/BR*AR/CR=1. ==Aiheesta muualla== *Harukin lause Cut the Knotissa *Keskustelua Harukin lauseesta Luokka:Geometria
Mukkula

Mukkula () on Lahden kaupunginosa noin viiden kilometrin etäisyydellä kaupungin keskustasta. ==Sijainti ja historia== Aluetta rajaavat etelässä Niemen teollisuualue, lännessä Vesijärvi, pohjoisessa Kilpiäisten asuinalue ja idässä Vääksyntie eli valtatie 24. Mukkula on kuulunut Hollolaan, josta se liitettiin Lahteen vuonna 1933. Ruotsiksi nimi on ollut Mokulla tai Muckula.Mukkula. Päijät-Hämewiki. Viitattu 17.7.2017. Hollolan syyskäräjillä 1466 on esiintynyt lautamiehenä Lars Mukkain. Tuuloksessa on vastaavasti elänyt Hein Muckulan -niminen asukas. ==Palvelut ja liikenne == Mukkulan palveluihin kuuluvat muun muassa peruskoulu (lukio lakkautettiin vuonna 2007). Mukkulassa on myös kirjasto, ostoskeskus, Keski-Lahden seurakuntaan kuuluva Mukkulan kirkko, päiväkoti, kesähotellina toimiva Lahden ammattikorkeakoulun opiskelija-asuntola, 1700-luvun lopulla rakennetun Mukkulan kartanon yhteydessä toimiva leirintäalue ympäröivine puistoineen. Mukkulan kartanon alue tarjoaa mahdollisuuden virkistyskäyttöön kesällä ja talvella. Pyörätiet ja bussiyhteydet Lahden keskustaan ovat hyvät. Linja 2 ajaa Niemenkadun kautta Mukkulaan ja kääntyy ostoskeskukselta Pilkotunmäelle, linjat 31 ja 32 ajavat Mukkulankatua ohi ja palvelulinja 35 ajaa Niemenkadun kautta ohi. Näillä busseilla pääsee ilman vaihtoa Riihelään (2), Renkomäkeen (31), Saksalaan (32) ja Päijät-Hämeen Keskussairaalalle (35). Mukkulan läpi kulkee tieyhteys sekä pyöräily- ja retkeilyreitti Kilpiäisten kautta Hollolan Kukkilan kylään. Väylän kautta ajetaan Lahden ja Kalliolan välisiä linja-autovuoroja. Vääksyntien (vt 24) pysäkeiltä pääsee lähiliikenteen busseilla Vääksyn suuntaan. Merrasjärven pikavuoropysäkiltä pääsee pikavuoroilla suoraan Helsinkiin, Jämsään, Jyväskylään ja Hartolaan. Merrasjärven pysäkkiä käyttävät myös Helsinki–Jämsä–Jyväskylä-erikoispikavuorot, jotka ohittavat Lahden keskustan. Mukkulan laidalla Holman pikavuoropysäkiltä pääsee linja-autolla Heinolan suuntaan. Mukkulassa on Nesteen jakeluketjuun kuuluva Neste Express -kylmäasema ja Neste-Taukotuuli -liikenneasema. ==Tapahtumat== Mukkula järjestettiin aiemmin joka toinen vuosi kansainvälinen Lahden kansainvälinen kirjailijakokous, joka kesällä 2009 siirtyi pidettäväksi Hollolan Messilässä. Vuodesta 2003 alkaen Mukkulan rannassa on lisäksi vuosittain juhlittu Summer Up -festivaalia, joka on kaksipäiväinen urbaanin musiikin festivaali. Se keräsi vuonna 2013 noin 30 000 kävijää. == Tunnettuja mukkulalaisia == * Brädi, hip hop -artisti * Jimi Tenor == Lähteet == == Aiheesta muualla == * Vellamo: Mukkula * Summer Up -festivaali * Luokka:Suomen lähiöt
Urim ja tummim

Urim ja tummim olivat välineet, joilla leeviläinen ylimmäinen pappi tulkitsi ja sai ilmoitusta Jumalan tahdosta. Niillä ilmeisesti heitettiin arpaa ja Jumalan ajateltiin näin antavan vastauksen (2. Moos. 28:30 2. Moos. 28:30 ja 4. Moos. 27:214. Moos. 27:21 ). Ylimmäinen pappi kantoi urimia ja tummimia juhlallisen pukunsa rintakilvessä. Urim on suomeksi "valo", "kirkkaus" tai "ilmoitus", ja tummim on "täydellisyys", "totuus" tai "oikeus" (mormonismissa käännös annetaan usein muodossa "valot ja täydellisyydet" johtuen sanojen -im monikkomuodosta). == Mormonikirkossa == Myöhempien aikojen pyhien liikkeessä käsite urim ja tummim on merkittävässä osassa. Kyseisen MAP-kirkon perustaja Joseph Smith kertoi kääntäneensä Mormonin kirjan löytämistään kultalevyistä kahden urimiksi ja tummimiksi sittemmin kutsutun kristallikivien avulla. == Lähteet == * Urim ja tummim MAP-kirkon Pyhien kirjoitusten oppaassa * Joseph Smith Luokka:Juutalaisuuden historia Luokka:Kadonneet esineet Luokka:Mormonismin käsitteet
Castle

Castle on linnaa tarkoittava englannin kielen sana. Sanaa käytetään myös seuraavissa merkityksissä: * Castle, yhdysvaltalainen komedia-draamasarja * Castle Adventure, Kevin Balesin suunnittelema PC-seikkailupeli * Castle Communications (nykyään Sanctuary Records), englantilainen levy-yhtiö * Lego Castle, Lego-tuotesarja * Castle-luokka, Britannian kuninkaallisen laivaston troolariluokka ensimmäisessä maailmansodassa * Castle-luokka, Uuden-Seelannin laivaston troolariluokka toisessa maailmansodassa * Castle-luokka, korvettiluokka toisessa maailmansodassa * Castle-luokka, Britannian kuninkaallisen laivaston vartioalusluokka * Operaatio Castle, Yhdysvaltain ydinkoesarja vuodelta 1954 * Castle, seuraavien henkilöiden sukunimi: ** Darrell Castle (s. 1948), yhdysvaltalainen Perustuslakipuolueen poliitikko ** John Castle (s. 1940), brittiläinen näyttelijä ** Keisha Castle-Hughes (s. 1990), uusiseelantilainen näyttelijä ** Keith-Lee Castle (s. 1959), englantilainen näyttelijä ** Michael N. Castle (s. 1939), yhdysvaltalainen republikaanipoliitikko, Delawaren kuvernööri 1985–1992 ** Nick Castle (s. 1947), yhdysvaltalainen näyttelijä ** Peggie Castle (1926–1973), yhdysvaltalainen näyttelijä ** Wendell Castle (1932–2018), yhdysvaltalainen huonekalumuotoilija ja kuvataiteilija ** William Castle (1914–1977), yhdysvaltalainen elokuvaohjaaja, -tuottaja ja -näyttelijä ** William B. Castle (1814–1872), yhdysvaltalainen poliitikko ** William Bosworth Castle (1897–1990), yhdysvaltalainen lääkäri ja fysiologi ** William Ernest Castle (1867–1962), yhdysvaltalainen geneetikko ** William Richards Castle (syntynyt 1849), havaijilainen poliitikko ** William Castle, Jr., yhdysvaltalainen poliitikko ja diplomaatti == Katso myös == * Castle Rock Luokka:Luettelot henkilöistä sukunimen mukaan
Tommy Remengesau

Thomas Esang "Tommy" Remengesau (s. 29. helmikuuta 1956 Koror) on palaulainen poliitikko, joka toimi maansa presidenttinä vuoteen 2021. Hänet valittiin presidentiksi vuonna 2000 ja jatkokaudelle 2004. Perustuslaki rajoittaa peräkkäiset kaudet kahteen, joten 2008 hän ei ollut ehdokkaana. Vuonna 2012 hänet valittiin jälleen presidentiksi ja uudelleen taas vuonna 2016. Hän on ollut ainoa henkilö, joka on valittu neljä kertaa Palaun presidentiksi. Presidenttikausiensa välissä vuosina 2009–2013 hän oli Palaun senaatin jäsen. Syksyn 2020 presidentinvaaleissa, joihin hän ei enää saanut osallistua, hänen seuraajakseen valittiin hänen lankonsa Surangel Whipps Jr. == Lähteet == Luokka:Palaun presidentit Luokka:Vuonna 1956 syntyneet Luokka:Elävät henkilöt
Desoutter II

Desoutter Mk.II Kuvaus Tyyppi yksimoottorinen ylätasoinen matkailukone Miehistö 1 Matkustajia 2 Ensilento n. 1930 Valmistaja/suunnittelija Desoutter/Koolhoven Mitat Pituus 7,9 m Kärkiväli 10,9 m Korkeus 2,15 m Siipipinta-ala 17,7 m² Huippunopeus 180 km/h Matkanopeus 150 km/h Lakikorkeus 5.200 m Lentomatka 800 km Painoja Tyhjäpaino 545 kg Lentopaino 863 kg Voimanlähde Moottori 4-sylinterinen ilmajäähdytteinen käännytetty De Havilland Gipsy III rivimoottori Teho 120 hv Desoutter 1930-luvulla suunniteltu ja rakennettu englantilainen versio hollantilaisesta yhteyslentokoneesta. Englantilainen Desoutter-lentokonetehdas valmisti lisenssillä 28 kappaletta hollantilaisen Koolhoven F.K.41 -pienkonetta markkinoiden sitä Desoutter Mk.I-nimellä. F.K.41 -lentokonetta oli valmistettu kuusi kappaletta. Desoutter Mk.II oli hieman modifioitu versio, Mk.I:n Cirrus Hermes-moottorin sijaan siinä oli De Havilland Gipsy III, sivuperäsin ja tuulilasi oli uudelleen suunniteltu. Desoutter Mk.II -mallia rakennettiin kaikkiaan 13 kappaletta. ==Käyttö Suomessa== Det Danske Luftfartselskab osti vuonna 1931 toiseksi viimeisenä valmistetun Desoutter Mk.II-koneen, jonka tunnukseksi tuli OY-DOD. Vuonna 1934 kone myytiin luutnantti Michael Hansenille, seuraavana vuonna Nordisk Luftrafik -yhtiölle ja 1938 Nordjysk Aero Servicelle. Vielä samana vuonna Michael Hansen osti koneen takaisin itselleen ja kävi sillä Kapkaupungissa. Kyseinen koneyksilö ostettiin Tanskan Punainen Ristin keräämillä varoilla Suomeen, kun Suomen Punainen Risti oli pyytänyt ambulanssikonetta Ruotsista ja Tanskasta. Michael Hansen lensi koneen Malmille 28. lokakuuta 1941. Koneella oli tuolloin lennetty 1 199 h 30 min. Kone sai Suomen Ilmavoimien ja Punaisen Ristin kokardit ja tunnuksen DS-1. Se oli yhteys- ja ambulanssikoneena Lentolaivueissa 42 ja 48 sekä Pommituslentolaivue 44:ssä marraskuuhun 1944 asti, jolloin se vaurioitui laskussa Kemissä. Koneessa käytettiin sekä pyörä- että suksilaskutelinettä ja sillä lennettiin ambulanssi- ja yhteyskoneena 475 tuntia Suomessa. Valtion lentokonetehtaalla työskennelleet Torsti Tallgren ja Armas Jylhä kunnostivat koneen sodan jälkeen ostettuaan sen Karhumäen Veljeksiltä, jotka olivat ostaneet koneen sen moottorin takia. Tallgren ja Jylhä varustivat koneen Mk.I:n tapaan Cirrus Hermes -moottorilla. Kone palasi siviili-ilma-alusrekisteriin tunnuksella OH- TJA marraskuussa 1947, mutta tuhoutui 4. joulukuuta 1947 Tampereella. ==Lähteet== * Kalevi Keskinen, Kari Stenman, Koulukoneet - Suomen ilmavoimien historia 22, Itä-Uudenmaan paino, Loviisa, 2003, ISBN 951-98751-5-8 * Tervonen, Ismo: Veljekset Karhumäki Suomen ilmailun pioneereina 1924-1956, Apali Oy, ISBN 952-5026-25-6. * Timo Heinonen, Thulinista Hornetiin, Keski- Suomen ilmailumuseon julkaisuja 3, 1992. ISBN 951-95688-2-4. Luokka:Yhteyslentokoneet
Cessna 165 Airmaster

Cessna Model C-165 Airmaster oli yhdysvaltalainen, Cessna Aircraft Companyn valmistama yksimoottorinen yleisilmailukone. == Historia == C-165 Airmasterin ensimmäinen versio, C-34, esiteltiin 1935. Toinen versio, C-37, tuli markkinoille kahta vuotta myöhemmin. C-37 -mallissa oli edeltäjäänsä leveämpi ohjaamo, sähkökäyttöiset laskusiivekkeet ja hieman pidempi siipi. C-37:ää valmistettiin kuitenkin vain 46 kappaletta hyvistä suorituskyvystään ja lento- ominaisuuksistaan huolimatta. C-34:n pohjalta kehitettiin vuoteen 1941 mennessä mallit C-38, C-145 ja C-165, joille annettiin lisänimi Airmaster. C-34:ää ja siihen pohjautuvia koneita valmistettiin kaikkiaan 186 kappaletta.Heinonen & Valtonen 2010: s. 129–130 == Käyttö Suomessa == Veljekset Karhumäki hankki ja rekisteröi C-37 -koneen tunnuksella OH-VKF helmikuussa 1938. Karhumäen käytössä koneella lennettiin 483 tuntia ja 15 minuuttia ennen sen pakko-ottamista Suomen ilmavoimien käyttöön talvisodan kynnyksellä lokakuussa 1939. Ilmavoimien käytössä kone siirtyi alkuun täydennyslentolaivue 39:n toisen lentueen, eli koulutuslentueen käyttöön. Kone kärsi starttivaurion maaliskuussa 1940, minkä jälkeen se lähetettiin korjattavaksi Karhumäen tehtaalle. Korjausten yhteydessä kone sai ilmavoimien tunnuksen CE-1. Lentolaivue 6 (LLv 6) käytti konetta sen palattua huollosta aina tammikuuhun 1941. Kone luovutettiin lentolaivue 46:lle (LLv 46) 24. kesäkuuta 1941, ja se varastoitiin seuraavana päivänä. Veljekset Karhumäki myi koneen ilmavoimille lokakuussa 1941. CE-1:llä lennettiin ilmavoimissa kaikkiaan 233 tuntia ja 55 minuuttia. Koneen moottori luovutettiin havaintovälineeksi huhtikuussa 1942 varaosapulan seurauksena. CE-1 poistettiin ilmavoimien luetteloista heinäkuussa 1943, ja myytiin takaisin Veljekset Karhumäelle saman vuoden joulukuussa. Karhumäet myivät koneen kunnostamisen jälkeen edelleen ruotsiin, jossa se rekisteröitiin siviilitunnuksella SN-ANP elokuussa 1945. Kone poistettiin Ruotsin ilma-alusrekisteristä noin yhdeksän vuotta myöhemmin marraskuussa 1954. Veljekset Karhumäki hankki koneen vuosikymmeniä myöhemmin takaisin ja sen osat saapuivat suomeen elokuussa 2008. Kone oli vuoden 2010 tiedon mukaan tarkoitus entistää näyttelykuntoon. == Tekniset tiedot (C-37) == == Lähteet == * ===Viitteet=== 165 Airmaster Luokka:Yhdysvaltalaiset yleisilmailukoneet Luokka:1930-luvun yleisilmailukoneet
Tobin kieli

Tobi on austronesialainen kieli, jota puhutaan Palaussa, Tyynellä valtamerellä. Kieli on lähes hävinnyt. Sillä oli vuonna 1995 jäljellä 22 äidinkielistä puhujaa.Ethnologue: Tobian Viitattu 26.7.2015. Kieli on läheistä sukua sonsorolin kielelle. Kaikki tobin puhujat ovat kaksikielisiä englannin ja palaun kielten kanssa. Tobi on virallinen kieli Hatohobein osavaltiossa Palaulla. ==Lähteet== == Aiheesta muualla == *Tobian language Luokka:Palaun kielet Luokka:Chuukilaiset kielet
Kruja

Kruja (, ) on kaupunki Albaniassa 29 kilometriä Tiranasta koilliseen. Vuoden 2011 väestönlaskennan mukaan siellä asui 59 814 asukasta. Kaupungissa on Albanian kansallissankarin Skanderbegin linnakkeen rauniot, joka on tärkeä matkailukohde. Nimen uskotaan tulevan albanian kielen lähdettä tarkoittavasta sanasta krua. ==Historia== Krujan kaupungin lähellä on illyrialaisen Zgërdheshin linnakkeen rauniot, jotka ajoittuvat 500-luvulle eaa. Bysantin valtakaudella kaupungissa sijaitsi 800-luvulla piispanistuin ja kaupunki pysyi Bysantin hallinnassa 1100-luvulle. Kruja oli 1400-luvulla ottomaanien vastaisen kapinan keskus, jota johti Albanian kansallissankariksi julistettu Skanderbeg, jonka aikana kaupunkia piiritettiin kahdesti, mutta se ei kukistunut. Lopulta ottomaanit onnistuivat valloittamaan Krujan vuonna 1478, kymmenen vuotta Skanderbegin kuoleman jälkeen. ==Nähtävyydet== Krujan linnake on rakennettu 548 metriä korkealla olevalle kallionkielekkeelle, josta on avoin näköala ympäröivään maaseutuun. Linnakkeen alueella on museona toimiva, 1982 valmistunut Skanderbegin linnan "rekonstruktio", jonka on suunnitellut Albanian kommunistisen diktaattorin Enver Hoxhan tytär Pranvera. == Lähteet == ==Aiheesta muualla== Luokka:Albanian kaupungit Luokka:Albanian kunnat Luokka:Durrësin maakunta
Weil

Weil tai Weill voi tarkoittaa seuraavia: ;paikkoja: * Weil am Rhein, kaupunki Baden-Württembergissä Saksassa ;henkilöitä: * André Weil (1906–1998), ranskalainen matemaatikko * Bruno Weil (s. 1949), saksalainen kapellimestari * Cynthia Weil (1940–2023), yhdysvaltalainen lauluntekijä ja sanoittaja * Gert Weil (s. 1960), chileläinen kuulantyöntäjä * Gustav Weil (1808–1889), saksalainen orientalisti ja islamin tutkija * Jack Weil (1901–2008), yhdysvaltalainen liikemies * Kurt Weill (1900–1950), saksalainen säveltäjä * Liza Weil (s. 1977), yhdysvaltalainen näyttelijä * Raymond Weil (1926–2014), sveitsiläinen kellojen valmistaja * Simone Weil (1909–1943), ranskalainen filosofi * Susan Weil (s. 1930), yhdysvaltalainen taidemaalari ja taidegraafikko. Luokka:Sukunimet
Viidakkokirja

Viidakkokirja () on Rudyard Kiplingin tunnetuimpia teoksia.Rudyard Kipling Petri Liukkonen (author) & Ari Pesonen. Kuusankosken kaupunginkirjasto 2008 Se on tarinakokoelma Intian viidakoista. Keskeiset kolme tarinaa kertovat viidakossa susien kanssa kasvaneesta Mowgli-pojasta. Kokoelman tarinat ilmestyivät ensi kerran aikakauslehdissä 1893–1894, kirjamuodossa 1894. Osa tarinoista oli Kiplingin isän John Lockwood Kiplingin kuvittamia. Kipling syntyi Intiassa ja vietti kuusi ensimmäistä elinvuottaan siellä. Vietettyään noin vuosikymmenen Englannissa hän muutti takaisin Intiaan ja työskenteli siellä kuusi vuotta. Kipling kirjoitti tarinakokoelman Vermontissa asuessaan. Näistä tarinoista Disney on tehnyt piirrosfilmin Viidakkokirja vuonna 1967. Vuosina 1967–1971 Neuvostoliitossa tehtiin Kiplingin tarinoiden pohjalta viisiosainen lyhytelokuvasarja, joka lopuksi julkaistiin yhtenä elokuvana nimellä Mowgli (Maugli). Näytelmäelokuvaksi tarina on filmattu 1942 (Viidakon poika), 1994 (Rudyard Kiplingin Viidakkokirja), 1997 (Viidakkokirja 2: Mowgli & Baloo) ja 1998 (Viidakkokirja: Mowglin tarina). Toinen piirrossarja tehtiin Japanissa 1989. Disney teki omalle elokuvalleen jatko-osan Viidakkokirja 2 vuonna 2003,Hakutulokset haulla ”Jungle Book” Elonet ja vuonna 2016 Disneyltä ilmestyi näytelty Viidakkokirja-elokuva. Netflix ja The Imaginarium julkaisivat vuonna 2018 Viidakkokirjasta oman elokuvaversion nimellä Mowgli. Mowgli-tarinoiden lisäksi tunnetaan kertomus Rikki-Tikki-Tavista, mungosta, joka urheasti puolustaa ihmisperhettä kobran hyökkäyksiltä. == Keskeiset hahmot == pienoiskuva|pysty=1.5|Viidakkokirjan kuvitusta vuodelta 1895. * Mowgli, susien kasvattama ihmispoika * Baloo, huulikarhu * Bagheera, pantteri * Shere Khan, paha tiikeri * Kaa, pytonkäärme * Hathi, intiannorsu == Suomennoksia == Suomeksi kirja ja sen jatko-osa Second Jungle Book ovat ilmestyneet useina eri laitoksina: * * * * * == Lähteet == == Aiheesta muualla == *Viidakkopoika suomeksi Gutenberg-projektissa *The Jungle Book Gutenberg- projektissa *The Second Jungle Book Gutenberg-projektissa Luokka:Viidakkokirja Luokka:Englantilaiset romaanit Luokka:Lastenkirjat Luokka:Vuoden 1894 kirjat Luokka:Seulonnan keskeiset artikkelit
Fiat 600

Fiat 600 on italialaisen Fiat autotehtaan suositun Topolino-kääpiöauton seuraajan Fiat 500 Nuovan isoveli, ja julkaistiin pari vuotta ennen pikkuveljeä. Fiat 600 julkistettiin keväällä 1955 Geneven autonäyttelyssä. Se oli 3,3 metriä pitkä ja 1,4 m leveä, takamoottorinen neljän hengen auto. Ensimmäisessä mallissa etuvilkut olivat lokasuojien päällä, 1960-luvun alussa etuvilkku ja -parkki sijoitettiin samoihin kuoriin ajovalojen alapuolelle. Moottorina oli vesijäähdytteinen 633-kuutioinen, 21,5 hv (SAE) kehittävä voimanlähde, jolla saavutettiin suotuisissa olosuhteissa 95 km/h huippunopeus. Fiat 600:n ovet olivat vielä silloin takareunastaan saranoitua niin sanottua kaapparimallia. Vuoden 1965 jälkeen Fiat 600 sai etureunastaan saranoidut ovet, ja moottorin tilavuus kasvoi 767-kuutioiseksi. Tämän moottorin teho oli 32 hv, ja huippunopeudeksi ilmoitettiin 110 km/h. Myös ajovaloumpiot vaihtuivat samana vuonna suurempiin ja takavalojen pohjat vaihdettiin alumiinisista muovisiin. Sitä valmistettiin Torinossa yli 2,5 miljoonaa kappaletta ja muun muassa Jugoslaviassa (Zastava), Länsi-Saksassa (Neckar) ja Espanjassa (Seat) lisenssiversioina yhteensä noin 4 miljoonaa kappaletta. Vuoden 1970 jälkeen siitä valmistettiin vain Seat- ja Zastava- lisenssiversioita. Näkyvimpinä eroina Fiatin ja Seatin valmistaman mallin välillä ovat erilaiset ovenkahvat, puskurit, virtalukko ja penkit. Fiat 600 on tuotu Suomeen noin 70 000 kpl, ja se on helposti ja halvalla korjattavan yksinkertaisen rakenteensa vuoksi suosittu harrasteauto niin Suomessa kuin muissakin maissa. Esimerkiksi Saksassa on laaja Fiat 600 -merkkikerho, joka järjestää vuosittain satojen "pompan nappien" kokoontumisajoja. Fiat 600:n pohjalta tehtiin myös Multipla-tila-autoa, jossa oli kolmessa penkkirivissä paikat kuudelle matkustajalle. Vuonna 1965 Fiat 600 maksoi Suomessa 5 190 markkaa (täsmälleen samanhintainen oli sen saksalainen vastine Neckar 770), joten se kuului markkinoiden edullisimpiin henkilöautoihin. Muita saman hintaluokan autoja olivat Citroën 2CV, Moskvitš 403 Skandinavia, Renault 4 ja Wartburg.Onni Pohjanen – Arvo I. Walli: Uusi autokirja, s. 516–529. Porvoo: WSOY, 1965. Fiat 600 -mallia oli vuoden 1999 lopussa Suomen ajoneuvorekisterissä 921 kappaletta, joista yksi oli Multipla-versio. Fiat 600:n hallussa on myös ennätys Suomeen yhdellä kertaa tuotujen autojen määrässä: Hangon satamaan tuotiin alkuvuonna 1971 yhdessä laivalastissa yli 3 000 autoa. Tämä määrä jääneekin alallaan lopulliseksi ennätykseksi. Viimeiset Fiat 600:t tuotiin Suomeen vuonna 1974. Myös saksalainen, mutta Fiatin enemmistöomistama Neckar on valmistanut lähes samanlaista autoa kuin Fiat 600 lisenssillä. Moottori ja tekniikka olivat samoja kuin Fiat 600-autossa, mutta keulan tunnus ja muutamat koristeosat erottavat Neckar 770 Jagst'in Fiat 600:sta.Tekniikan Maailma 8/1963 ==Lähteet== ==Aiheesta muualla== 600 Luokka:1950-luvun autot Luokka:1960-luvun autot
Palmusunnuntai

Palmusunnuntai on kristillisen kirkkovuoden juhla, joka on viikkoa ennen pääsiäissunnuntaita. Palmusunnuntain ajankohta vaihtelee vuosittain, sillä pääsiäinen on kevätpäiväntasausta seuraavan täydenkuun jälkeinen sunnuntai ja palmusunnuntai viikkoa ennen sitä.Ajasto.fi (viitattu 20.3.2008) Aikaisintaan palmusunnuntai voi olla 15. maaliskuuta ja myöhäisimmillään 18. huhtikuuta. Palmusunnuntai aloittaa niin sanotun hiljaisen viikon, jolloin muistellaan Jeesuksen kärsimyksiä. Palmusunnuntaita vietetään sen tapauksen muistoksi, kun Jeesus saapui aasilla ratsastaen Jerusalemiin. Tapauksesta kerrotaan kaikissa evankeliumeissa (, , , ). Palmusunnuntai on saanut nimensä palmunlehvistä, joita kansa levitti vaatteiden ohella Jeesuksen eteen. Ihmiset huusivat ja lauloivat ”Hoosianna”. Hoosianna on suoraan käännettynä ”oi, auta”, ”oi, pelasta”, mutta ajanlaskun alun aikoihin sitä käytettiin riemuhuutona. Pohjoisessa ainoa elävä oksa pääsiäisen aikaan on paju, ja päivä tunnetaan myös virpa- tai virpomasunnuntain nimellä.SKS vuotuisjuhlat:Pääsiäinen viitattu 20.3.2008 Vanhastaan Karjalassa, nykyisin yleisesti koko Suomessa Pohjanmaata lukuun ottamatta päivän perinteisiin kuuluu virpominen. ==Katso myös== *Virpominen ==Ajankohdat lähivuosinahttp://evl.fi/Evkirja.nsf/kausitaulukko?OpenView== * 2019: 14. huhtikuuta * 2020: 5. huhtikuuta * 2021: 28. maaliskuuta * 2022: 10. huhtikuuta * 2023: 2. huhtikuuta * 2024: 24. maaliskuuta * 2025: 13. huhtikuuta * 2026: 29. maaliskuuta * 2027: 21. maaliskuuta * 2028: 9. huhtikuuta * 2029: 25. maaliskuuta * 2030: 14. huhtikuuta ==Lähteet== == Aiheesta muualla == *Palmusunnuntai / Ortodoksi.net *Suomen evankelis- luterilaisen kirkon evankeliumikirja: Palmusunnuntai * Yle Elävä arkisto: Ortodoksikirkko toi virpomaperinteen Venäjältä Suomeen Luokka:Kristilliset juhlapäivät Luokka:Pääsiäisaika
Julius Nyerere

Julius Kambarage Nyerere (13. huhtikuuta 1922 – 14. lokakuuta 1999) oli Tansanian presidentti maan muodostumisesta alkaen kunnes jäi eläkkeelle 1985. Häntä kunnioitettiin swahilinkielisellä nimellä M'zee, kunnianarvoisa vanhus, ja aiemmin nimellä Mwalimu, opettaja. Nyerere valmistuikin alun perin opettajaksi ja opiskeli sitten Edinburghin yliopistossa historiaa ja taloustiedettä. Hän oli ensimmäinen tansanialainen, joka suoritti tutkinnon brittiyliopistossa. Palattuaan Tanganjikaan 1952 Nyerere joutui mukaan politiikkaan ja perusti 1954 Tanganjikan afrikkalaisen kansallisliiton (TANU), josta maan itsenäistyttyä Tansaniaksi 1960 tuli maan valtapuolue ja Tansaniasta käytännössä yksipuoluejärjestelmän maa. Poliittisesti Nyerereä kuvataan afrikkalaisena sosialistina, ja usein alleviivataan, että afrikkalaisuus tulee ensin ja sosialismi vasta toissijaisena määreenä. Hänen suuri tavoitteensa oli Tansanian yhtenäisyys yli heimo- ja luokkarajojen. Nyerere toi swahilin kansalliskieleksi ja kansantanssin ja -musiikin kouluaineeksi. Swahilin kieli oli hänelle tärkeä, ja hän käänsi itse Shakespearen teoksia swahiliksi. Julius Nyerere teki Suomeen Tanganjikan presidenttinä valtiovierailun syyskuussa 1963 sekä Tansanian presidenttinä valtiovierailun toukokuussa 1976 ja vierailun touko-kesäkuussa 1985.Kansallisarkisto: Tasavallan presidentin III arkisto: Ua:30 Tansanian presidentin ja rouva Julius K. Nyereren vierailu 30.5.-2.6. 1985 Myöhemmin hän vieraili Suomessa marraskuussa 1990 ja tapasi muun muassa presidentti Koiviston Presidentinlinnassa.Kansallisarkisto: Tasavallan presidentin III arkisto: Hea:9 Ateriat ja tilaisuudet Linnassa sekä Kultarannassa. Ulkopolitiikassa Nyerere kannatti panafrikkalaisuutta. Hän oli mukana perustamassa Afrikan yhtenäisyysjärjestöä 1963. Nyerere tuki useita vapautusliikkeitä, kuten Etelä-Afrikan Afrikan kansalliskongressia, Azanian panafrikkalaista kongressia ja Mosambikin vapautusrintama Frelimoa sen pyrkiessä syrjäyttämään portugalilaiset Mosambikissa ja ZANLAa ja Robert Mugabea Etelä-Rhodesian valkoisten valtaa vastaan. Vuonna 1978 hän vei Tansanian sotaan Idi Aminin Ugandaa vastaan, joka johti Ugandan tappioon ja Idi Aminin maastapakoon. Hän tuki myös France-Albert Renéa hänen valtaannousussaan Seychelleillä. Hän perusti Ujamaa-kyliä yrityksenä tehostaa ja kollektivisoida maanviljelyä. Järjestelmä ei onnistunut, vaan Tansania muuttui maataloustuotteiden viejästä niiden tuojaksi. Ujamaa-kokeilun epäonnistumisen takia Nyerere ei enää asettunut ehdokkaaksi 1985 vaaleissa. Sen sijaan hän piti jäähyväispuheen, joka alkoi sanoilla: “I failed. Let's admit it.” (Minä epäonnistuin. Myönnetään se). Nyerere kuoli Lontoossa vuonna 1999 leukemiaan. Tansanian tärkein lentoasema Dar es Salaamin lentoasema on nimetty hänen mukaansa Julius Nyereren kansainväliseksi lentoasemaksi (Julius Nyerere International Airport). == Tunnustuksia == * Leninin kansainvälinen rauhanpalkinto vuonna 1985 == Lähteet == == Aiheesta muualla == Luokka:Tansanian presidentit Luokka:Vuonna 1922 syntyneet Luokka:Vuonna 1999 kuolleet